VZGOJNO IZOBRAŽEVALNA ORGANIZACIJA

SREDNJA GOSTINSKA IN TURISTIČNA ŠOLA

I Z O L A

IZOLA, PREKOMORSKIH BRIGAD 7

Ustanovitelj vzgojno izobraževalne organizacije: **Republika Slovenija**

Vzgojno izobraževalna organizacije je organizirana kot: **vzgojno izobraževalni zavod**

**P O R O Č I L O**

**KOMISIJE ZA KAKOVOST NA SGTŠ IZOLA**

**ZA ŠOLSKO LETO 2010/2011**

Poročilo Komisije za kakovost na SGTŠ Izola je sprejeto skladno z določili 16. člena Zakona o poklicnem in strokovnem izobraževanju (Uradni list RS št. 79/2006) in na podlagi Poročila o samoevalvaciji za šolsko 2010/2011.

Predsednik Komisije za kakovost

Dejan Mužina, prof.

Izola, februar 2012

**I. UVOD**

Komisija za kakovost je bila ustanovljena na podlagi 16. člena Zakona o poklicnem in strokovnem izobraževanju leta 2007. Ta zakon v 15. členu uvaja načelo celovitega sistema vodenja in ugotavljanja kakovosti na osnovi kazalnikov kakovosti. Poročilo je sestavljeno na osnovi dvaintridesetih kazalnikov povzetih iz nabora dvainštiridesetih kazalnikov, ki ga je sestavil CPI - Center republike Slovenije za poklicno izobraževanje.

Komisija za kakovost se je med šolskim letom srečala 3.2.2011, ko je sprejela načrt dela komisije. Med šolskim letom je komisija spremljala kakovost vzgojno-izobraževalnega dela. Poročilo je pripravila in sprejela komisija za kakovost. Sestava komisije za kakovost je naslednja:

1. Dejan Mužina – predsednik – strokovni delavec zavoda,

2. Adelija Perne – strokovni delavec zavoda,

3. Breda Puhar – strokovni delavec zavoda,

4. Ester Cardinale – strokovni delavec zavoda,

5. Maja Križmančič – predstavnik delodajalcev,

6. Iztok Kampos – predstavnik delodajalcev,

7. Sara Dončič – predstavnica dijakov,

8. Suzana Toplak – predstavnica staršev.

**II. VODENJE ŠOLE**

 **Poslanstvo, vizija in vrednote šole**

Šola ima zapisano in od sveta šole potrjeno poslanstvo in vizijo šole. Poslanstvo in vizija šola sta usmerjena k izboljšanju kakovosti izobraževalnih rezultatov. Pri izvedbi praktičnega usposabljanja z delom smo sodelovali z gospodarstvom v številnih projektih.

V šoli je razdelitev odgovornosti jasno opredeljena.

 **Strategija in načrtovanje**

Šola je na svetu šole sprejela letni delovni načrt, vsebinski načrt in finančni načrt.

 **Financiranje**

Vodstvo šole je uporabljalo finančne vire po načelu dobrega gospodarja. Hkrati je s pomočjo lastnih sredstev izboljšalo materialne pogoje (posodabljanje učilnic z nabavo nove računalniške opreme in zamenjava dotrajanega pohištva v štirih učilnicah nabava opreme za specializirano učilnico kuharstva) in omogočilo dijakom ter učiteljem kakovostnejše vzgojno-izobraževalno delo.

**Partnerstvo (podjetja, lokalna skupnost, starši)**

Sodelovali smo z Zavodom RS za šolstvo in šport in Centrom RS za poklicno izobraževanje. Intenzivno smo sodelovali pri usposabljanju učiteljev za izvajanje novega programa Predšolska vzgoja.

Veliko smo sodelovali tudi z osnovnimi šolami. Na Dan odprtih vrat se je odzvalo osem obalnih osnovnih šol.

Skozi celo šolsko leto smo sodelovali z občino in občinskimi organizacijami. Vključili smo se tudi v projekte Sveta za preventivo in vzgojo v cestnem prometu Izola.

Svet staršev se je sestal na eni redni seji. Svet staršev je na seji obravnaval Letni delovni načrt, Poročilo o Letnem delovnem načrtu, Šolska pravila, novi Pravilnik o šolskem redu v srednjih šolah, novi Pravilnik o ocenjevanju znanja v srednjih šolah, Pravila šolske prehrane in predlog upravnega odbora Šolskega sklada o višini prispevkov staršev v sklad v šolskem letu 2010/2011. Svet staršev je imenoval predstavnika staršev v komisijo za kakovost.

**III. SISTEM KAKOVOSTI**

 **Celovit sistem kakovosti**

Šola ima delujočo komisijo za kakovost, ki enkrat letno objavi poročilo o kakovosti na svoji spletni strani.

 **Samoevalvacija**

S pomočjo projekta Munus 2 smo ob koncu šolskega leta izpeljali anketo Šolska klima-medosebni odnosi, kjer smo ugotavljali, kakšni so medsebojni odnosi na naši šoli. V anketi je sodelovalo 8 učiteljev razrednikov in 124 dijakov. Ankete nismo izvedli v zaključnih razredih. Rezultati ankete so pokazali, da odnosi na šoli med dijaki in učitelji bistveno ne odstopajo od slovenskega povprečja. Rezultati so nekoliko slabši od slovenskega povprečja pri naslednjih trditvah: dijake, ki povzročajo probleme izločamo, glede reda in discipline v razredu, pri trditvi na svojo šolo sem ponosen (pri dijakih), boljši od slovenskega povprečja pa so pri trditvi, da se v razredu počutijo dobro (tako pri učiteljih, kot pri dijakih).

Izpeljali smo tudi anketo o odnosu do hrane. Tako smo v aprilu mesecu med dijake razdelili vprašalnike. Vprašalnike je oddalo 189 dijakov, od tega jih 125 malica na šoli, kjer jih ima večina toplo malico, manjši delež energijsko obogateno malico, najmanj pa brezmesno malico. S pestrostjo ponudbe je zelo zadovoljnih 15 dijakov, zadovoljnih je 53 dijakov, delno zadovoljnih 50 in 1 dijak je nezadovoljen. Večina dijakov uživa malico 5x tedensko, kar 36 dijakov pa uživa malico odvisno od menija. To pomeni, da malico plačajo a jo ne prevzamejo. Zanimalo nas je tudi koliko hrane zavržejo pri posameznem obroku. Samo 34 dijakov vedno poje vse, pri 76-ih dijakih pa je to odvisno od menija. Dijake smo spraševali tudi po odnosu kuhinjskega osebja na delilni liniji do njih. Velika večina je ocenila, da je osebje prijazno, 1/3 pa, da je to odvisno od osebja. Dijaki so bili tudi zaprošeni, da odgovorijo zakaj ne malicajo. Odgovori so bili zelo različni (malica ni dobra, gneča, prezgodaj, nisem lačen,…), dijake, ki malicajo pa smo zaprosili, da podajo kratke predloge za izboljšave. Žal je bilo zelo malo predlogov (manj zelenjave, manj riža,..).

**IV. NAČRTOVANJE PROCESA IZOBRAŽEVANJA**

 **Izvedbeni kurikul**

Šola je zapisala izvedbeni kurikul za posamezni izobraževalni program in ga je v ustrezni obliki predstavila zainteresiranim. Upoštevala je predloge delodajalcev, dijakov in staršev.

 **Odprti kurikul**

Odprti kurikul je šola pripravila v sodelovanju s socialnimi partnerji in ga sprejela na svetu šole kot del LDN za šolsko leto 10/11.

**V. UČENJE IN POUČEVANJE**

 **Razvoj učnega okolja**

Šola je opremljena sodobno in ustrezno (oprema je prilagojena ergonomskim, ekonomskim in zdravstvenim standardom). Dijaki se lahko izobražujejo na različnih mestih učenja, lahko uporabljajo računalnike v računalniški učilnici in v knjižnici med in tudi izven pouka. Šolajočim in zaposlenim šola ponuja primerne prostore za učenje strokovnih vsebin in izvajanje drugih aktivnosti, knjižnico s primernim knjižničnim fondom, dva večja večnamenska prostora za izvedbo različnih dejavnosti (predstavitve, izvedba projektnih dnevov, predavanja), še vedno pa daleč največjo težavo predstavlja zastarela telovadnica, ki jo imamo v najemu.

 **Šolska klima**

Šola omogoča in spodbuja sodelovanje med dijaki in zaposlenimi. Šola tudi nudi osnovne informacije o zdravstveni tematiki in medosebnih odnosih. V okviru projekta Zdrava šola je pripravila več aktivnosti.

 **Razvoj metod poučevanja**

Učitelji uporabljajo sodobne metode poučevanja, ki so prilagojene dijakom. Med šolskim letom je bilo veliko medpredmetnega povezovanja, največ pri izvedbi projektnih dnevov.

 **Podpora dijakom pri učenju**

Šola ima izdelan načrt podpore dijakom, še posebej za učno manj uspešne dijake. Vsak učitelj ima tedensko svetovalno uro za dijake in svetovalno uro za starše.

 **Učbeniki in učna gradiva**

Šola ima delujoč učbeniški sklad in omogoča učiteljem in dijakom uporabo sodobnih učnih virov. Šola zagotavlja socialno ogroženim dijakov osnovne učbenike in učna gradiva.

**VI. PREVERJANJE IN OCENJEVANJE**

 **Načrt ocenjevanja znanja**

V začetku šolskega leta so programski učiteljski zbori in šolski aktivi pripravili načrt ocenjevanja znanja in druga pravila ocenjevanja, obravnaval ga je dijaški parlament, potrdil pa svet staršev.

 **Zapisovanje in poročanje o doseganju učnih ciljev**

Šola ima dogovorjen način javnosti ocenjevanja, zapisovanja doseganja učnih ciljev in informiranja dijakov.

**VII. DOSEGANJE CILJEV IZOBRAŽEVANJA**

 **Delež dijakov, ki so uspešno končali izobraževanje v predvidenem času**

Ugotavljamo, da je delež dijakov, ki so v predvidenem času uspešno končali izobraževanje nizek.

|  |  |  |  |
| --- | --- | --- | --- |
| SSI IZOBRAŽEVANJE | Obiskovalo zaključni letnik | Opravilo POM | % |
| Gostinski tehnik | 11 | 7 | 64 |
| Turistični tehnik | 38 | 24 | 63 |
| SKUPAJ SSI 2010/2011 | 49 | 31 | 63 |

|  |  |  |  |
| --- | --- | --- | --- |
| SPI IZOBRAŽEVANJE | Obiskovalo zaključni letnik | Opravilo ZI | % |
| Kuhar, natakar | 10 | 8 | 80 |
| SKUPAJ SPI 2010/2011 | 10 | 8 | 80 |

|  |  |  |  |
| --- | --- | --- | --- |
| PTI IZOBRAŽEVANJE | Obiskovalo zaključni letnik | Opravilo POM | % |
| Gastronomski tehnik | 19 | 11 | 58 |
| SKUPAJ PTI 2010/2011 | 19 | 11 | 58 |

**Uspešnost na poklicni maturi in zaključnih izpitih**

Upoštevano je število prijavljenih k opravljanju poklicne mature oziroma zaključnega izpita. Pri uspešnosti na poklicni maturi in zaključnem izpitu pa so rezultati veliko boljši, kar potrjuje, da so dijaki, ki uspešno izdelajo zaključni letnik, večinoma tudi uspešni na maturi. Pri poklicni maturi so bili 3 dijaki odlični (2 dijaka po 22 točk in 1 dijak 23 točk). En dijak je dosegel najvišje število možnih točk – 23 in je tako postal eden od slovenskih zlatih maturantov.

|  |  |  |  |
| --- | --- | --- | --- |
| SSI IZOBRAŽEVANJE | Opravljalo POM | Opravilo POM | % |
| Gostinski tehnik | 7 | 6 | 86 |
| Turistični tehnik | 21 | 19 | 90 |
| SKUPAJ SSI 2010/2011 | 28 | 25 | 89 |

|  |  |  |  |
| --- | --- | --- | --- |
| SPI IZOBRAŽEVANJE | Opravljalo ZI | Opravilo ZI | % |
| Gastronom hotelir | 7 | 7 | 100 |
| SKUPAJ SPI 2010/2011 | 7 | 7 | 100 |

|  |  |  |  |
| --- | --- | --- | --- |
| PTI IZOBRAŽEVANJE | Opravljalo POM | Opravilo POM | % |
| Gastronomski tehnik | 13 | 11 | 85 |
| SKUPAJ PTI 2010/2011 | 13 | 11 | 85 |

**Sodelovanje na regijskih, državnih in mednarodnih tekmovanjih, srečanjih in tekmovanjih iz znanja in spretnosti**

Šola je bila udeležena na številnih tekmovanjih, na katerih je sodelovalo veliko dijakov. Najboljše rezultate so dosegli:

* Na Gostinsko-turističnem zboru v Kranjski Gori so v tekmovanju iz strežbe so prejeli zlato medaljo.
* Državno tekmovanje v judu – 1. mesto in osvojitev naslova državne prvakinje.
* Polfinalno tekmovanje v futsalu – 3. mesto.
* Področno tekmovanje v streljanju z zračno puško – 1. mesto posamično. Na vsedržavnem tekmovanju v streljanju z zračno puško je dijakinja osvojila 25. mesto.
* Regijsko tekmovanje iz geografije, 1 dijak je osvojil srebrno priznanje.
* Tekmovanje za bralno značko Epi Reading Badage, dijakinja je osvojila srebrno priznanje.
* Regijsko tekmovanje Loreley iz znanja nemščine, dva dijaka sta osvojila zlato priznanje, en pa srebrno.
* Tekmovanje iz znanja o sladkorni bolezni – en dijak je osvojil zlato priznanje, en srebrno, dva pa bronasto priznanje.
* Tekmovanje o poznavanju piva v Pivovarni Union, dijaki so osvojili 3. mesto.
* 8 mednarodni festival Več znanja za več turizem – dijaki so prejeli srebrno priznanje.

**VII. PRAKTIČNO IZOBRAŽEVANJE Z DELOM**

 **Načrtovanje in izvajanje praktičnega usposabljanja z delom**

Šola ima seznam dijakov, nabor delodajalcev, potrditev delovnega mesta in operativni program izvedbe PUD. Načrt spremljanja dijakov je usklajen z mentorji v podjetjih, organizator praktičnega pouka redno obiskuje šolajoče na PUD.

 **Spremljanje dijakov**

Šola ima oblikovan načrt spremljanja dijakov, ki je usklajen z mentorji v podjetjih. Organizator praktičnega pouka redno obiskuje dijake na PUD.

 **Usposabljanje mentorjev**

Šola enkrat na leto organizira srečanje mentorjev PUD, kjer seznani mentorje z izvajanjem PUD in novostmi.

**IX. SVETOVANJE IN PODPORA DIJAKOM**

 **Poklicno usmerjanje, informiranje in svetovanje**

Svetovalna služba je:

o sodelovala pri vpisu v prvi letnik, izvajala začetno spremljanje dijakov,

o sodelovala pri izdelavi individualnega učnega načrta,

o sodelovala pri usmerjanju in preusmerjanju dijakov,

o spremljala je učni uspeh,

o izpeljala individualne obravnave dijakov zaradi učne neuspešnosti in vzgojne neprilagojenosti,

o sodelovala z osnovnimi šolami,

o informirala dijake zaključnih letnikov glede nadaljnjega izobraževanja in druge aktivnosti.

Ob vpisu je izveden uvodni individualni pogovor, svetovalna služba preprečuje težave prehoda dijakov 1. letnika. Za vse dijake je izvedena delavnica o metodah učenja in dela na šoli. Za dijake, ki ne dosegajo minimalnih standardov znanja je izdelan individualni izobraževalni načrt.

 **Skrb za neuspešne**

Šola je posebno skrb namenila neuspešnim, tako je imelo 10 dijakov učno pogodbo. S tem je šola izvajala ukrepe, ki preprečujejo ponavljanje.

 **Skrb za tiste, ki zapustijo šolo**

Tistim, ki so med letom zaključili šolanje, je svetovalna služba, tudi ob prisotnosti staršev, s svetovanjem usmerjala v ustrezne izobraževalne institucije izven šole ali na trg delovne sile. Sodelovala je z zunanjimi institucijami v lokalnem in širšem prostoru (Ljudska univerza, Zavod za zaposlovanje, Center za informiranje in poklicno svetovanje, Centri za socialno delo, Svetovalno središče,…). Ponujala je pomoč pri vzpostavitvi stika z drugo šolsko ustanovo.

 **Podpora šolajočim s posebnimi potrebami**

Za dijake z odločbo o usmerjanju je strokovna skupina sestavila njemu prilagojen načrt prilagojenega pouka, usklajenega z izvajalci. Skladno z odločbo so bile take osebe z vednostjo staršev/skrbnikov deležne dodatne strokovne pomoči in spremljanja napredovanja.

 **Zadovoljstvo dijakov**

Izpeljali smo dve anketi, katerih rezultati so bili predstavljeni v poglavju Sistem kakovosti.

**X. STROKOVNI RAZVOJ UČITELJEV IN DRUGIH STROKOVNIH DELAVCEV**

 **Usposabljanje učiteljev**

Šola ima izdelano dolgoročno strategijo usposabljanja učiteljev. V letnem delovnem načrtu so navedene oblike dodatnega izobraževanja in usposabljanja učiteljev. Skladno z LDN in ugotovitvami na osnovi letnega delovnega načrta so se učitelji udeležili mnogih tematskih izobraževanj. Tako se je v šolskem letu 2010/2011 88 % pedagoških delavcev šole udeležilo izobraževanja. Povprečno število dni izobraževanja je kar 8,26 na pedagoškega delavca.

 **Spremljanje učiteljevega dela**

Šola ima opredeljen načrt spremljanja dela učiteljev in prisostvovanja vzgojno-izobraževalnemu delu. V šolskem letu 2010/2011 je bila prednostna naloga spremljanje pouka v prenovljenih programih Gastronomske in hotelske storitve, Predšolska vzgoja, Gastronomija in turizem in Gastronomija. Spremljano je bilo timsko delo učiteljev v vsebinskih sklopih oz. modulih, integracija ključnih kvalifikacij v pouk ter projektno delo v projektnih tednih. Spremljava je bila opravljena pri vseh učiteljih projektnega učiteljskega zbora. Opravljenih je bilo tudi 5 hospitacij pri pripravnici.

Skupaj je bilo opravljenih 42 hospitacij. Medsebojne hospitacije učiteljev niso bile izpeljane, v okviru projektnih dnevov pa so učitelji pri pouku timsko sodelovali. Vsi prenovljeni programi so imeli v tri projektne tedne.

 **Šolski aktivi in programski učiteljski zbori**

Šola organizira delo programskih učiteljskih zborov in šolskih aktivov v skladu z načinom organiziranosti in cilji razvoja. Na šoli so delovali štirje programski učiteljski zbori za štiri različne programe. Učitelji so v njih tvorno sodelovali. Delovalo je tudi 9 aktivov, poročila o njihovem delu so predstavljena v Poročilu o izvedbi LDN.

 **Zadovoljstvo učiteljev**

Šola ugotavlja zadovoljstvo učiteljev. Rezultati so bili predstavljeni v poglavju Sistem kakovosti.

**XI. ŠOLA KOT SREDIŠČE VSEŽIVLJENJSKEGA UČENJA**

 **Programi usposabljanja**

Šola ima razvito in opredeljeno ponudbo neformalnih oblik izobraževanja in usposabljanja za različne skupine uporabnikov (brezposelni, zaposleni,..) v skladu s cilji vseživljenskega učenja, potrebami posameznika, sfere dela in lokalnega okolja.

**Izvajanje programov za pridobitev izobrazbe za odrasle**

Šola ima oblikovano ponudbo programov in pri tem sodeluje z zavodom za zaposlovanje, s podjetji in s posamezniki. Šola redno sodeluje v razpisih za razvojne projekte in finančna sredstva za razvoj prilagojenih izvedb in izvajanje programov.

 **Udeleženci**

Šola je izvajala poleg dejavnosti izobraževanja srednješolske mladine tudi izobraževanje odraslih v programu srednjega poklicnega izobraževanja – gastronomske in hotelske storitve. V programe vseživljenjskega učenja je bilo 11 udeležencev, hkrati je v šolskem letu 2010/2011 potekalo tudi samoizobraževanje občanom.

 **Ponudba za prosti čas**

Šola se razvija kot lokalno središče kulturnega, športnega in socialnega delovanja mladih in odraslih. Šola je sodelovala z občino Izola in občinskimi organizacijami, zelo dobro sodelovanje je potekalo s Turistično informacijskim centrom Izola, z gobarsko-mikološkim društvom pa je šola sodelovala na Dnevih kmetijstva slovenske Istre pri organizaciji razstave. V sodelovanju z Radiom Koper, Televizijo Koper in Primorskimi novicami smo v Portorožu izpeljali pogostititev na prireditvi Osebnost Primorske 2010.

**XII. RAZVOJNI PROJEKTI**

 **Projekti s slovenskimi partnerji**

Šola je bila vključena v številne projekte; projekt Uvajanje evropske in globalne dimenzije, , natečaj Slovenskega nacionalnega odbora Evropa v šoli, projekt Slovenska mreža zdravih šol, projekta MUNUS 2 Uvajanje novih izobraževalnih programov v srednjem poklicnem in strokovnem izobraževanju ter Priznavanje neformalno pridobljenih znanj in spretnosti, projekt E-šolstvo ter projekt 02 za vsakega. Rezultati projektov vplivajo na zboljšanje kakovosti dela in na boljše delovno vzdušje.

 **Projekti z mednarodnimi partnerji**

Poleg domačih projektov je bila šola vključena še v en mednarodni projekt. To je bil mednarodni projekt Leonardo da Vinci Vseživljenjsko učenje v katerega je bilo vključenih več šol za gostinstvo in turizem iz dvanajstih evropskih držav.